open-index/open-wikipedia-markdown huggingface dataset:
Τελικός ΟΥΕΦΑ Τσάμπιονς Λιγκ 2014

Ο τελικός του Uefa '''Champions League''' για την περίοδο 2013-2014 διεξήχθη στη Λισαβόνα, ανάμεσα στις δύο μεγαλύτερες ποδοσφαιρικές ομάδες της Μαδρίτης, την Ρεάλ Μαδρίτης και την Ατλέτικο Μαδρίτης. Ο αγώνας έγινε την Κυριακή 24 Μαίου 2014 στο Estádio da Luz . Το τελικό σκορ του αγώνα ήταν 4-1 με νικήτρια την ομάδα της Ρεάλ Μαδρίτης που επικράτησε στην παράταση μετά το 1-1 του αρχικού ενενηνταλέπτου. Τα γκολ των Γκάρεθ Μπέιλ, Μαρσέλο, Κριστιάνο Ρονάλντο στην παράταση, αλλά και του Σέρχιο Ράμος στο 93ο λεπτό ήταν αυτά που χάρισαν την νίκη στη Βασίλισσα της Ευρώπης. Η Ατλέτικο Μαδρίτης είχε προηγηθεί στο πρώτο ημίχρονο με γκολ του Ντιέγκο Γοδίν.,Αυτός ήταν ο 10ος τίτλος (La decima) που κατάκτησε η Ρεάλ Μαδρίτης στο θεσμό του Uefa Champions League (πριν ήταν Κύπελλο Πρωταθλητριών), 12 χρόνια μετά την τελευταία της κατάκτηση του τροπαίου το 2002.

Οι ποδοσφαιριστές που σκόραραν ήταν κατά σειρά οι:

* Σέρχιο Ράμος
* Γκάρεθ Μπέιλ
* Μαρσέλο
* Κριστιάνο Ρονάλντο

Ως νικητές της διοργάνωσης για τη σαιζόν 2013-2014 η Ρεάλ Μαδρίτης κατάφερε να κερδίσει την συμμετοχή της στο Uefa Super Cup 2014, όπου και αντιμετώπισε την νικήτρια του Uefa Europa League, Σεβίλλη. Το τελικό σκορ ήταν 2-0 υπέρ της Ρεάλ Μαδρίτης κατακτώντας και αυτό το κύπελλο.

## Η πορεία προς τον τελικό

Η Ρεάλ Μαδρίτης αφότου κατάφερε να βγει πρώτη στον 2ο όμιλο μένοντας αήττητη, κλήθηκε να αντιμετωπίσει 3 γερμανικές ομάδες στον δρόμο για τον τελικό. Νικώντας 5 από τους 6 αγώνες προκρίθηκε στον τελικό μετά το επιβλητικό 4-0 επί της Μπάγιερν Μονάχου στο Μόναχο.

Η Ατλέτικο Μαδρίτης κέρδισε με ευκολία τον 7ο όμιλο του UEFA Champions League σημειώνοντας 5 νίκες και μόλις 1 ισοπαλία. Στη συνέχεια απέκλεισε κατά σειρά τις Μίλαν, Μπαρτσελόνα και Τσέλσι.

## Παραπομπές

Κατηγορία:Κύπελλο Πρωταθλητριών Ευρώπης
Γιάκομπ φαν Στάφερντεν

μικρογραφία|270x270εσ| ''Ο Ορφέας παίζει λύρα''
Ο **Γιάκομπ φαν Στάφερντεν** (Jacob van Staverden  Άμερσφοορτ1656 - Ρώμη (μετά το) 1716) ήταν Ολλανδός ζωγράφος που μετανάστευσε στη Ρώμη, όπου αποτελούσε μέλος της ομάδας ζωγράφων ρωπογραφιών γνωστή ως Bamboccianti . 

## Βιογραφία
Οι λεπτομέρειες για τη ζωή του είναι λιγοστές. Εκπαιδεύτηκε ίσως μέχρι το 1672 στο Άμερσφοορτ από τον ζωγράφο νεκρών φύσεων και αστικών τοπίων Ματίας Βίτχοος, ο οποίος είχε προηγουμένως ζήσει και εργαστεί στην Ρώμη . Ήταν ενεργός στο Άμερσφοορτ μέχρι το 1674, έτος κατά το οποίο έφυγε για την Ιταλία μαζί με τον Κασπάρ φαν Βίττελ, έναν άλλο μαθητή του Βίτχοος. Καταγράφεται στη Ρώμη στις 3 Ιανουαρίου 1675. Εδώ έγινε μέλος των Bentvueghels, μιας ένωσης κυρίως Ολλανδών και Φλαμανδών καλλιτεχνών που εργάζονταν στη Ρώμη. Ήταν συνηθισμένο για τους Bentvueghels να υιοθετούν  ψευδώνυμο . Ο Γιάκομπ φαν Στάφερντεν έλαβε το ψευδώνυμο  *Ijver* (επιμέλεια).  Ήλθε, επίσης, σε επαφή με τους «Bamboccianti», μια χαλαρή ομάδα κυρίως Ολλανδών και Φλαμανδών ζωγράφων που κατοικούσαν στη Ρώμη και επέλεξαν την καθημερινή ζωή των κατώτερων τάξεων στη Ρώμη και στην ύπαιθρο ως προτιμώμενο θέμα των έργων τους.
μικρογραφία|280x280εσ| ''Πωλητής καρπουζιών και ένα νεαρό αγόρι''
Τον Μάρτιο του 1686 και τον Ιανουάριο του 1687 καταγράφεται στο Άμερσφοορτ. Έφυγε πάλι για τη Ρώμη, όπου διέμεινε από το 1689 μέχρι το θάνατό του. Στη Ρώμη καταγράφεται ότι ζούσε με τον Κασπάρ φαν Βίττελ το 1689 και το 1693-94. Εισήλθε στην υπηρεσία της Παπικής Φρουράς στη Ρώμη το 1694.  Σύμφωνα με τον πρώην Ολλανδό βιογράφο Γιαν φαν Χόολ (Jan van Goo)l, ο λόγος ήταν ότι δεν ήταν πολύ επιτυχημένος ως καλλιτέχνης στη Ρώμη. Ο φαν Χόολ δηλώνει επίσης, κακόβουλα, ότι ο φαν Στάφερντεν υποδυόταν τον ευγενή στη Ρώμη, ενώ στην πραγματικότητα ο πατέρας του ήταν «μόνον ένας κοινός τεχνίτης». 

Το όνομα του Γιάκομπ φαν Στάφερντεν εμφανίζεται σε διάφορα έγγραφα με ημερομηνίες 1706, 1710 και 1712 και 1716 σχετικά με την πώληση περιουσιακών στοιχείων για τη συγκέντρωση χρημάτων. Το επάγγελμά του δεν αναφέρεται σε αυτά τα αρχεία. Η τελευταία καταγραφή για τον καλλιτέχνη χρονολογείται στο 1716. Δεν είναι γνωστό πότε ή πού πέθανε ο καλλιτέχνης, αν και υποτίθεται ότι πέθανε στη Ρώμη. 

## Έργο
Μόνον ένας μικρός αριθμός έργων του Γιάκομπ φαν Στάφερντεν είναι γνωστά, και πάλι μόνον βάσει αποδόσεων. Είναι κυρίως ρωπογραφίες στο ύφος των Bamboccianti.  Ο φαν Χόολ αναφέρει ότι ο φαν Στάφερντεν ζωγράφισε επίσης  λουλούδια και φρούτα, αλλά δεν είναι γνωστά σήμερα παραδείγματα από το χέρι του σε αυτό το είδος.

## Δείτε επίσης
* Κατάλογος Ολλανδών ζωγράφων
* Bamboccianti
* Bentvueghels

## Παραπομπές


## Εξωτερικοί σύνδεσμοι
*

Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Μπουλιάρης Αρκαδίας

Ο **Μπουλιάρης**, επίσης γνωστός ως **Μπουλιάρι**, είναι ορεινός οικισμός στην Πελοπόννησο και την Περιφερειακή Ενότητα Αρκαδίας.

## Γενικά στοιχεία
Ο Μπουλιάρης βρίσκεται νότια της τεχνητής λίμνης του Λάδωνα και σε υψόμετρο 740 μέτρα με θέα τη λίμνη. Το χωριό απέχει 38 χλμ. Β. από τη Δημητσάνα (έδρα του δήμου) και 76 χλμ. ΒΔ. από την Τρίπολη. Αναφορές για το χωριό υπάρχουν από την περίοδο της ενετοκρατίας και τουρκοκρατίας. Το 1700 καταγράφεται στην απογραφή του Ενετού αρμοστή Φραγκίσκου Γριμάνι να έχει 20 οικογένειες και 81 κατοίκους συνολικά, όπως επίσης και στα οθωμανικά φορολογικά κατάστιχα όπου αναγράφονταν τα γρόσια που καλούνταν να πληρώσει σαν φόρο υποτέλειας. Την περίοδο της Επανάστασης του 1821, αναφέρεται με την ονομασία *Μπουλιάρης* ή *Μπουλιάρι* να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Καρύταινας - τμήμα Ηλιοδώρας. Μετά την απελευθέρωση αναφέρεται επίσημα το 1835 να προσαρτάται στον τότε δήμο Θελπούσης. Σύμφωνα με το σχέδιο Καλλικράτης μαζί με το Περδικονέρι, τον Γαλατά και τον Συριαμάκο αποτελούν την τοπική κοινότητα Περδικονερίου που υπάγεται στην δημοτική ενότητα Τροπαίων του Δήμου Γορτυνίας και σύμφωνα με την την απογραφή του 2011 απογράφησαν 50 κάτοικοι.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Άμπελος Γαύδου

[μικρογραφία|[Δήμος Γαύδου]]
Η **Άμπελος** είναι οικισμός της Περιφερειακής Ενότητας Χανίων, στην Περιφέρεια Κρήτης. Διοικητικά υπάγεται στο Δήμο Γαύδου.

## Γενικές πληροφορίες
Η **Άμπελος Γαύδου** βρίσκεται σε υψόμετρο 331 μέτρων, στο νησί Γαύδος και έχει πληθυσμό 10 κατοίκων, σύμφωνα με την Απογραφή του 2011.

## Διοικητικές μεταβολές

## Πληθυσμός

## Εξωτερικοί σύνδεσμοι
* Δήμος Γαύδου (ιστοσελίδα)

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Χάρτης


Καστρι
Κατηγορία:Γαύδος
Οξίνιση των ωκεανών

μικρογραφία|300x300εσ|Εκτιμώμενη αλλαγή στο pH του θαλασσινού νερού λόγω του CO<sub>2</sub> που εκλήθηκε στην ατμόσφαιρα από τις ανθρώπινες δραστηριότητες μεταξύ 1700 και 1990 (Global Ocean Data Analysis Project (GLODAP) και World Ocean Atlas).
Η **οξίνιση των ωκεανών** είναι η μείωση της τιμής του pH του θαλασσινού νερού. Προκαλείται από την απορρόφηση του διοξειδίου του άνθρακα (CO2) από την ατμόσφαιρα της Γης.

Το επιφανειακό νερό των ωκεανών είναι ελαφρώς αλκαλικό, με μέσο pH περίπου 8,2 (± 0,3 ανάλογα την περιοχή). Όταν το CO2 διαλυθεί στο θαλασσινό νερό, σχηματίζεται ένα ασθενές οξύ, το οποίο ονομάζεται ανθρακικό οξύ. Μέρος αυτής της οξύτητας εξουδετερώνεται από ρυθμιστικούς μηχανισμούς του θαλασσινού νερού, αλλά η συνολική επίδραση είναι η αύξηση της οξύτητας. Ως αποτέλεσμα, το μέσο pH των ωκεανών έχει μειωθεί κατά περίπου 0,1 μονάδες από τα προ-βιομηχανικά επίπεδα, κάτι το οποίο αντιστοιχεί σε 30% αύξηση της συγκέντρωσης των ιόντων υδρογόνου, η οποία προκαλεί σημαντική οξίνιση των ωκεανών.

H απελευθέρωση του CO2 προκαλείται κυρίως από τις ανθρώπινες δραστηριότητες, όπως καύση ορυκτών καυσίμων, παραγωγή τσιμέντου, γεωργία και αποδάσωση. Η συγκέντρωσή του στην ατμόσφαιρα έχει αυξηθεί σε σχέση με τα προ-βιομηχανικά επίπεδα, από τα 280 ppm σε περίπου 380 ppm. O ρυθμός αυτής της αύξησης είναι άνευ προηγουμένου και συνεχίζει να αυξάνεται, ενώ αναμένεται να ξεπεράσει τα 1000 ppm μέχρι το 2100.

Οι ωκεανοί παίζουν σημαντικό ρόλο στην απορρόφηση του διοξειδίου του άνθρακα. Κατά τα τελευταία 200 χρόνια, από την προ-βιομηχανική εποχή, οι ωκεανοί έχουν απορροφήσει περίπου το ήμισυ των εκπομπών CO2 που παράγονται από την καύση των ορυκτών καυσίμων και την παραγωγή τσιμέντου. Αυτό δείχνει τον αναπόσπαστο ρόλο που διαδραματίζουν στις φυσικές διεργασίες της ανακύκλωσης του άνθρακα σε παγκόσμια κλίμακα - του λεγόμενου κύκλου του άνθρακα. Οι ωκεανοί έχουν τη δυνατότητα να ρυθμίσουν ή να εξουδετερώσουν, αλλαγές στην οξύτητα λόγω της απορρόφησης εκπομπών CO2. Ωστόσο, καθώς αυξάνεται η απελευθέρωση των εκπομπών CO2 από τις ανθρώπινες δραστηριότητες, μειώνεται η αποτελεσματικότητα των ωκεανών να απορροφούν τον άνθρακα.

Η οξίνιση των ωκεανών αρχικά επηρεάζει τους ζωντανούς οργανισμούς που σχηματίζουν σκελετούς από ανθρακικό ασβέστιο (π.χ. άλγη κοραλλιών, κάποιες κατηγορίες πλαγκτόν). Η ικανότητά τους να σχηματίζουν εξωσκελετούς ή ενδοσκελετούς μειώνεται όταν μειώνεται η τιμή του pH. Eπειδή αυτά τα είδη αποτελούν συχνά τη βάση των τροφικών αλυσίδων στους ωκεανούς, η μείωση του αριθμού τους μπορεί να έχει σοβαρές συνέπειες για πολλούς θαλάσσιους οργανισμούς που εξαρτώνται από αυτούς. Αυτό με τη σειρά του μπορεί να έχει συνέπειες για τον άνθρωπο.

## Παραπομπές


Κατηγορία:Ωκεανογραφία
Κατηγορία:Γεωχημεία
Κατηγορία:Κλιματική αλλαγή
Κατηγορία:Χημική ωκεανογραφία
Παράβαση

Στην αρχαία κωμωδία, η **παράβαση** ()  είναι σημείο του θεατρικού έργου όταν όλοι οι ηθοποιοί φεύγουν από τη σκηνή και ο χορός απευθύνεται απευθείας στο κοινό. Ο χορός εγκαταλείπει εν μέρει ή εντελώς τον δραματικό της ρόλο, για να προχωρήσει σε «παράβαση»  και να μιλήσει στο κοινό για ένα θέμα εντελώς άσχετο με το θέμα του έργου. 

## Δομή
Η παράβαση αποτελείται συνήθως από τρία χορικά (χ) που εναλλάσσονται με τρεις αφηγήσεις (Α) με τη σειρά χ-Α-χ-Α-χ-Α. Η πρώτη αφήγηση, η πρώτη παράβαση - γενικά σε ανάπαιστο  - συχνά τελειώνει με ένα απόσπασμα που πρέπει να αποδοθεί πολύ γρήγορα (θεωρητικά σε μια αναπνοή - που ονομάζεται *πνῖγος*).

Στην πλήρη της μορφή έχει ακόμη ένα μέρος, την προτροπή του χορού προς τον ίδιο του τον εαυτό, τον κατακελευσμό (1) να αρχίσει τους αναπαίστους. Συνεχίζει με την κυρίως παράβαση (2) (ανάπαιστοι) , ο  πνίγος (3) (που εκφέρεται απνευστί), η ωδή (4), το επίρρημα (5), η  αντωδή (6) και τέλος το αντεπίρρημα (7).

## Παραδείγματα

* Στην «παράβαση» των Ιππέων, ο Αριστοφάνης κάνει πλήρη ανασκόπηση της αρχαίας αθηναϊκής κωμικής σκηνής,  ενισχύοντας και τον δικό του ρόλο: «εάν ένας από τους παλιούς κωμικούς ποιητές είχε προσπαθήσει να μας αναγκάσει εμάς (το χορό - τους Ιππείς) να απευθυνθούμε στο κοινό στην παράσταση δεν θα το κατάφερνε τόσο εύκολα. Αλλά αυτή τη φορά ο ποιητής αξίζει. . " . 

* Αντίστοιχα στις *[[Σφήκες (κωμωδία)|Σφήκες]]* του ίδιου συγγραφέα, η πρώτη παράβαση αφορά την καριέρα του Αριστοφάνη ως θεατρικού συγγραφέα μέχρι σήμερα. ενώ η δεύτερη παράβαση είναι μικρότερη και περιέχει μια σειρά από αστεία για τοπικούς χαρακτήρες που θα ήταν πολύ γνωστοί στο αρχαίο αθηναϊκό κοινό (π.χ. ο πολιτικός Κλέων ) 

## Η φωνή του συγγραφέα
Ο χορός στην παράσταση μερικές φορές χρησιμοποιεί τη δική του φωνή, μερικές φορές τη φωνή του συγγραφέα του έργου, για να απευθυνθεί στο κοινό.  Το κατά πόσο το τελευταίο πρέπει να θεωρηθεί «αυθεντικό» είναι θέμα συζήτησης. Η παλαιότερη άποψη ήταν ότι ο Αριστοφάνης μιλάει απευθείας στους συμπολίτες του Αθηναίους στην παράσταση και ως αποτέλεσμα, όπως το έθεσε ο Northrop Frye, «οι απόψεις του για κάθε θέμα γράφονται σε όλα τα έργα του».  Μια μεταμοντέρνα ερμηνεία θα έβλεπε την αυθεντική φωνή ως μεταθεατρική, προσφέροντας μια παρωδία ρητορικών συζητητικών σημείων, αντί για άμεση κριτική. 

## Παρακμή της παράβασης
Η παράβαση είναι αποκλειστικό χαρακτηριστικό της Παλαιάς Κωμωδίας και η παρακμή της μπορεί να καταγραφεί στα έργα του Αριστοφάνη. Η δεύτερη παράβαση εγκαταλείπεται σταδιακά, ο χορός παύει να μιλάει εκτός θέματος στην ίδια την παράβαση και τελικά και αυτή η ίδια η παράβαση εγκαταλείπεται εντελώς. 

Αν και η μείωση του ρόλου της χορωδίας συνδέεται παραδοσιακά με τις οικονομικές πιέσεις του πολέμου,  πιο πρόσφατα ο Stephen Halliwell προτίμησε να δει την παράβαση ως μέρος της θεατρικής εξέλιξης. 

## Αναφορές


Κατηγορία:Αρχαία ελληνική κωμωδία
Κατηγορία:Αρχαίο ελληνικό θέατρο
Ράιναλντ Δ΄ του Χέλρε και του Γύλιχ

Ο **Ράιναλντ/Ρέγκιναλντ** Δ΄, γερμ.: Reinald/Reginald IV, herzog von Guelders und Jülich (1365 - 25 Ιουνίου 1423) από τον Οίκο του Γύλιχ ήταν δούκας του Γκέρλε και του Γύλιχ.

## Βιογραφία
Ήταν ο δευτερότοκος γιος του Γουλιέλμου Β΄ δούκα του Γύλιχ και της Μαρίας των Βάσενμπεργκ, κόρης του Ρέγκιναλντ Β΄ δούκα του Γκέρλε. 

Ο Ράιναλντ Δ΄ έγινε ο 2ος δούκας των Γκέρλε και ο Γύλιχ μετά το τέλος του αδελφού του, Γουλιέλμου Α΄ δούκα του Γκέρλε και Γ΄ του Γύλιχ, το 1402 χωρίς απογόνους. Ο Ράιναλντ Δ΄, μαζί με τους Βίτελσμπαχ κόμητες της Ολλανδίας, Αινώ και Zηλανδίας, προσπάθησε μάταια να επιβραδύνει την άνοδο της Βουργουνδίας στην περιοχή των Κάτω Χωρών και το 1406 δεν μπόρεσε να επιβάλει παλαιές αξιώσεις στη Βραβάντη-Λίμπουργκ εναντίον της Βουργουνδίας. Συνδέθηκε με τον Ρούπερτ της Γερμανίας, υποστηρίζοντας τη στέψη του στο Άαχεν και παρέμεινε στενά συνδεδεμένος με τον Οίκο της Ορλεάνης. Το 1407 ο Ράιναλντ υποστήριξε τον κουνιάδο του Ιωάννη του Άρκελ εναντίον των Ολλανδών και το 1409 έλαβε την πόλη Χόρινχεμ από τον Ιωάννη. Αυτό ξεκίνησε μία νέα διαμάχη με την Ολλανδία, που έληξε το 1412 όταν ο Ράιναλντ Δ΄ παραχώρησε το Χόρινχεμ για ένα μεγάλο χρηματικό ποσό. Παραχώρησε επίσης την πόλη Έμεριχ ως αποτέλεσμα προηγούμενης υπόσχεσης στον δούκα της Κλέβης. Ο Ράιναλντ Δ΄ ηγήθηκε των παραδοσιακών αντιπαραθέσεων του Οίκου του, ιδιαίτερα εκείνων εναντίον των επισκόπων της Ουτρέχτης και κατά της Ολλανδίας και του Φρίσλαντ. Κατέλαβε τον Άρκελ, αλλά το 1422 αναγκάστηκε να αναζητήσει ειρήνη και να επιστρέψει όλες τις κατακτήσεις του. Ο Ράιναλντ Δ΄ εναντιόθηκε στον Οίκο της Κλέβης για την περιοχή Nήντερχαϊν και διατήρησε μεγάλη επιρροή επί του Γκέρλε.

Στις 5 Μαΐου 1405, ο Ράιναλντ Δ΄ νυμφεύτηκε τη Mαρία, κόρη του Ιωάννη ΣΤ΄ κόμη του Αρκούρ.

Ο Ράιναλντ Δ΄ απεβίωσε κοντά στο Άρνεμ στις 25 Ιουνίου 1423 και τάφηκε στη μονή Μόνκουιτσεν.

Καθώς ο Ράιναλντ Δ΄ απεβίωσε χωρίς νόμιμα τέκνα, το δουκάτο του Γύλιχ περιήλθε στον Aδόλφο δούκα του Μπεργκ, γιο του Γουλιέλμου Ζ΄ των Γύλιχ 1ου δούκα του Μπεργκ (εξαδέλφου του Ράιναλντ Δ΄). Το 1426, η χήρα του Ράιναλντ Δ΄ παντρεύτηκε τον Ροβέρτο, γιο του Αδόλφου, αλλά απεβίωσε το 1431 χωρίς τέκνα και το δουκάτο του Γύλιχ-Μπεργκ στη συνέχεια περιήλθε στον Γκέρχαρντ Ζ΄, ανιψιό του Αδόλφου.

Το δουκάτο του Γκέρλε περιήλθε στον Άρνολντ των Έχμοντ, μικρανιψιό του Ράιναλντ Δ΄, αν και ο Οίκος του Γύλιχ πολέμησε -ανεπιτυχώς- εναντίον του Οίκου του Έχμοντ γι' αυτόν τον τίτλο.

## Οικογένεια
Νυμφεύτηκε τη Mαρία, κόρη του Ιωάννη ΣΤ΄ κόμη του Αρκούρ. Δεν απέκτησαν απογόνους.

## Βιβλιογραφικές αναφορές


## Εξωτερικοί σύνδεσμοι
* Genealogie-Mittelalter.de 
* [Κάτω Ρήνος](http://216.194.94.180/Projects/MedLands/FRANCONIA%20(LOWER%20RHINE).htm#MargaretaGeldernMDietrichVIIIKleve) 

Κατηγορία:Οίκος του Γύλιχ
Γκέρχαρντ ΣΤ΄ του Μπεργκ και του Ράβενσμπεργκ

Ο **Γκέρχαρντ ΣΤ΄**, γερμ.: Gerhard VI von Jülich, graf von Berg und Ravensberg (π. 1325 - 18 Μαΐου 1360) από τον Οίκο του Γύλιχ ήταν γιος του Γουλιέλμου Ε΄ δούκα του Γύλιχ και της Ιωάννας των Αβέν, κόρης του Γουλιέλμου Α΄ κόμη του Αινώ. 

## Βιογραφία
Ο Γκέρχαρντ μνηστεύθηκε το 1333 (ανανεώθηκε το 1342) με τη Μαργαρίτα των Χέλρε, κόρη του Ρέγκιναλντ Β΄ δούκα του Χέλρε και της Σοφίας Μπέτρουτ. Ωστόσο αυτός ο γάμος δεν ολοκληρώθηκε ποτέ, λόγω του τέλους της Μαργαρίτας το 1344.

Ο Γκέρχαρντ ΣΤ΄ νυμφεύτηκε στη συνέχεια περί το 1344 με τη Mαργαρίτα των Κάλβελαγκε, κληρονόμο του Μπεργκ και του Ράβενσμπεργκ (απεβ. στις 13/19 Φεβρουαρίου 1389), κόρη του Όθωνα Δ΄ κόμη του Ράβενσμπεργκ και της Μαργαρίτας του Μπεργκ. Ο πατέρας της Mαργαρίτας των Κάλβελανγκε, ο Όθων, δεν είχε γιούς, οπότε με το τέλος του το 1328 η κομητεία του Ράβενσμπεργκ πήγε στον αδελφό του Μέρναρντ. Ωστόσο όταν ο Μπέρναρντ απεβίωσε το 1346 άτεκνος, η Mαργαρίτα έγινε κληρονόμος του Ράβενσμπεργκ, αφού η μεγαλύτερη αδελφή της Χέντβιχ είχε αποβιώσει το 1336.

Στη συνέχεια, όταν ο θείος της Μαργαρίτας Aδόλφος Θ΄ των Λίμπουργκ κόμης του Μπεργκ, απεβίωσε το 1348 άτεκνος, η Mαργαρίτα κληρονόμησε επίσης το Μπεργκ από το δικαίωμα της μητέρας της. Έτσι οι τίτλοι του Μπεργκ και του Ράβενσμπεργκ περιήλθαν στον Οίκο του Γύλιχ και παρέμειναν μέχρι το 1511, οπότε πέρασαν στους δούκες της Κλέβης του Οίκου του Λα Μαρκ.

Ο Γκέρχαρντ ΣΤ΄ έπαυσε αρκετές αναποτελεσματικές συμμαχίες και αντιτάχθηκε στον αρχιεπίσκοπο της Κολωνίας. Κέρδισε μεταξύ άλλων τα Χάρντενμπεργκ, Nέβιγκες, Λάνγκενμπεργκ, Ρέμανγκεν και Kάιζερσβερτ.

Ο Γκέρχαρντ ΣΤ΄ απεβίωσε στις 18 Μαΐου 1360 σε μία κονταρομαχία στο Ντύσελντορφ και τάφηκε με τη σύζυγό του στο αβαείο του Άλτενμπεργκ.

## Οικογένεια και παιδιά
Ο Γκέρχαρντ ΣΤ΄ και η σύζυγός του Mαργαρίτα των Κάλβελανγκε, κόρη του Όθωνα Γ΄ κόμη του Ράβενσμπεργκ είχαν παιδιά:
* Ελισάβετ (π. 1346 - 1388), παντρεύτηκε τον Ερρίκο ΣΤ΄ κόμη του Βάλντεκ.
* Γουλιέλμος Ζ΄ (π. 1348 - 1408), κόμης του Μπεργκ και του Ράβενσμπεργκ.
* Mαργαρίτα (π. 1350 - 1425/29), παντρεύτηκε τον Aδόλφο Γ΄ των Λα Μαρκ κόμη της Κλέβης και του Λα Μαρκ.

## Παραπομπές σε πηγές


 
Κατηγορία:Κόμητες του Μπεργκ
Τζορτζ Ρόι Χιλ

Ο **Τζορτζ Ρόι Χιλ** (αγγλικά: *George Roy Hill*, 20 Δεκεμβρίου 1921 – 27 Δεκεμβρίου 2002) ήταν Αμερικάνος, βραβευμένος με Όσκαρ, σκηνοθέτης. Έμεινε κυρίως γνωστός για τις ταινίες του *[[Οι δύο ληστές]]* και *[[Το Κεντρί]]*, όπου και στις δύο είχαν τους πρωταγωνιστικούς ρόλους ο Ρόμπερτ Ρέντφορντ και ο Πωλ Νιούμαν.

Μεταξύ άλλων, σκηνοθέτησε ταινίες όπως *[[Ο Αλλόκοτος Κόσμος του Γκαρπ]]*, *[[Σφαγείο Νούμερο Πέντε]]* και *[[Άγριο Παιχνίδι]]*.

## Πρώιμη ζωή και σταδιοδρομία
Γεννήθηκε στη Μινεάπολη της Μινεσότα και σπούδασε στο Πανεπιστήμιο Γέιλ. Του άρεσε να πετάει, γεγονός που τον οδήγησε να αποκτήσει δίπλωμα πιλότου στα 16 του χρόνια.

Τα πρώτα χρόνια της καριέρας του σπούδασε και δούλεψε στο θέατρο ως ηθοποιός και στην πορεία έκανε τη μετάβαση στο χώρο της τηλεόρασης, όπου πέρα από την ηθοποιία, ήταν και σκηνοθέτης αλλά και σεναριογράφος.

Οι επιτυχίες του στο θέατρο, του άνοιξαν τον δρόμο του κινηματογράφου, κάνοντας ντεμπούτο το 1962 με την ταινία *[[Γάμος υπό Δοκιμήν]]*, με πρωταγωνιστές την Τζέιν Φόντα και τον Τζιμ Χάττον. Οι δύο κορυφαίες του επιτυχίες, αποτέλεσαν οι συνεργασίες με το δίδυμο Ρόμπερτ Ρέντφορντ και Πωλ Νιούμαν στις ταινίες *[[Οι δύο ληστές]]* και *[[Το Κεντρί]]*. Η πρώτη απέσπασε 7 υποψηφιότητες και 4 βραβεία Όσκαρ καθώς και ένα Βραβείο BAFTA Καλύτερης Σκηνοθεσίας, ενώ η δεύτερη απέσπασε 10 υποψηφιότητες και 7 βραβεία Όσκαρ, μεταξύ των οποίων Καλύτερης Ταινίας, Καλύτερου Πρωτότυπου Σεναρίου αλλά και Καλύτερης Σκηνοθεσίας για τον ίδιο τον Χιλ.

## Προσωπική ζωή
Ήταν παντρεμένος με την ηθοποιό Λουίζα Χόρτον από τις 7 Απριλίου 1951 μέχρι το διαζύγιό τους το 1971. Με την Χόρτον απέκτησε δύο υιούς και δύο κόρες, ενώ είχε και 12 εγγόνια.

### Θάνατος
Ο Χιλ πέθανε στις 27 Δεκεμβρίου 2002 στη Νέα Υόρκη από επιπλοκές της Νόσου του Πάρκινσον.

## Φιλμογραφία

## Παραπομπές


## Εξωτερικοί Σύνδεσμοι
 στο **[[Internet Movie Database|IMDb]]**.

Κατηγορία:Αμερικανοί σκηνοθέτες κινηματογράφου
Γιόχαν Ζιρνέιλς

μικρογραφία| Αποθέωση των μαρτύρων του Γκόρκουμ 1572, εκτύπωση του Jean-Baptiste Nolin σύμφωνα με πίνακα του Γιόχαν Ζιρνέιλς, 1675
Ο **Γιόχαν Ζιρνέιλς (**Johan Zierneels (εναλλακτικές αναγραφές ονόματος: *Jan Zierneels*, *Johannes Zierneels*, *Syrnel*, *Záernel*, *Ziereels*, *Ziereneels*, *Zierneel*, *Jan Zioerneels*, *Ziernel*, *Zionnels*, ψευδώνυμο *Lely* ή *Lelie,* Μέιεραϊ φαν σ'Χερτόχενμπος (Ντεν Μπος) (Meierij van 's-Hertogenbosch), περίπου 1646 - μετά το 1678)  ήταν Ολλανδός ζωγράφος που ειδικεύτηκε σε θρησκευτικά θέματα.

## Βιογραφία
Σύμφωνα με τον βιογράφο της Ολλανδικής Χρυσής Εποχής Άρνολντ Χαουμπράκεν, ο Ζιρνέιλς γεννήθηκε στο Meierij van 's-Hertogenbosch.  Τίποτα δεν είναι γνωστό για την εκπαίδευσή του. Ταξίδεψε στη Ρώμη το 1671, όπου καταγραφόταν μέχρι το 1678. Δεν υπάρχουν περαιτέρω πληροφορίες γι 'αυτόν μετά από αυτήν την ημερομηνία.  Το 1674-1675 προσχώρησε στους Bentvueghels, μια ένωση κυρίως Ολλανδών και Φλαμανδών καλλιτεχνών που εργάζονταν στη Ρώμη, όπου πήρε το ψευδώνυμο «Lely» ή «Lelie» ( δύο διαφορετικοί τρόποι αναγραφής της λέξης «κρίνος» στα Ολλανδικά). Τα αποδεικτικά στοιχεία για την ιδιότητά του παρέχονται από μια λίστα που δημιουργήθηκε με την ευκαιρία της εισαγωγής τριών νέων μελών στην ομάδα: 'Αμπραχαμ Χενούλς, Φρανσουά Μουνς και Πίτερ Φερμπρύγκεν του νεότερου. 

Πιστεύεται ότι ο Ζιρνέιλς απεβίωσε στη Ρώμη. 

## Έργο
Δεν έχουν διασωθεί υπογεγραμμένα έργα από το χέρι του. Ζωγράφισε μια ολοκληρωμένη σειρά για τους Μάρτυρες του Gorcum, των οποίων η αγιοποίηση το 1675 γιορτάστηκε με μεγάλες εορταστικές εκδηλώσεις. Ένα από αυτά τα έργα βρίσκεται στη Δημοτική Πινακοθήκη του Τέρνι.

## Δείτε επίσης
* Κατάλογος Ολλανδών ζωγράφων
* Bentvueghels

## Παραπομπές


Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής
Ανδρέας Αποστόλου

Ο **Ανδρέας Αποστόλου** (Λάρνακα, 16 Ιουλίου 1986) είναι Ελληνοκύπριος πολιτικός. Εκλέγηκε βουλευτής στην Εκλογική Περιφέρεια Λάρνακας για την ΙΒ΄ Κοινοβουλευτική Περίοδο. Είναι υποψήφιος Βουλευτής της Επαρχίας Λάρνακας με το Δημοκρατικό Κόμμα (ΔΗΚΟ) στις Βουλευτικές Εκλογές του 2026.

## Βιογραφικά στοιχεία
O Ανδρέας Αποστόλου γεννήθηκε στις 16 Ιουλίου 1986 στη Λάρνακα.

Είναι ο πρωτότοκος γιος του Απόστολου (Λάκη) Αποστόλου και της Χριστίνας Αποστόλου (το γένος Κατωδρύτη) και έχει ακόμη τρεις αδελφούς.

Είναι νυμφευμένος με τη Θεοδοσία Αποστόλου και έχουν δύο παιδιά, τη Χριστίνα και τον Κωνσταντίνο.

Αποφοίτησε με άριστα από το Παγκύπριο Λύκειο Λάρνακας και μετά τη στρατιωτική του θητεία σπούδασε με υποτροφία στη σχολή Πολιτικών Μηχανικών στο Εθνικό Μετσόβιο Πολυτεχνείο, από το οποίο αποφοίτησε με τον τίτλο Master of Engineer ως Πολιτικός Μηχανικός και Συγκοινωνιολόγος Μηχανικός. Συνέχισε τις μεταπτυχιακές σπουδές του στο Bristol Business School (UWE) στη Διοίκηση Επιχειρήσεων (MSc Business Management).

Είναι εγκεκριμένος εκπαιδευτής της Αρχής Ανάπτυξης Ανθρωπίνου Δυναμικού, μέλος του Συλλόγου Πολιτικών Μηχανικών Κύπρου και μέλος του ΕΤΕΚ. 

Εργάστηκε σε διευθυντικές θέσεις σε διάφορες ιδιωτικές εταιρείες και ως κοινοβουλευτικός συνεργάτης στη Βουλή των Αντιπροσώπων.

Εκλέγηκε Βουλευτής Επαρχίας Λάρνακας στις βουλευτικές εκλογές του 2021.​

Σε κοινοβουλευτικό, πολιτικό και κοινωνικό επίπεδο εργάζεται και δίνει ιδιαίτερη έμφαση σε θέματα υγείας, παιδείας και κοινωνικής πρόνοιας όπως επίσης και σε θέματα που αφορούν την πόλη και την επαρχία Λάρνακας.

## Πολιτική διαδρομή
Εκλέγηκε βουλευτής στην Εκλογική Περιφέρεια Λάρνακας για την ΙΒ΄ Κοινοβουλευτική Περίοδο. Το 2025 προχώρησε σε συνεργασία με το Δημοκρατικό Κόμμα (ΔΗΚΟ), έπειτα από διαβουλεύσεις με τον πρόεδρό του Νικόλας Παπαδόπουλος, και ανακοίνωσε την υποψηφιότητά του ως αριστίνδην στην ίδια επαρχία για τις βουλευτικές εκλογές του 2026. Η ένταξή του στο ΔΗΚΟ ακολούθησε αποχώρησή του από την ΕΔΕΚ, στο πλαίσιο διαφωνιών σχετικά με εσωκομματικά ζητήματα. 

## Άλλες δραστηριότητες
Είναι Αντιπρόεδρος του Διοικητικού Συμβουλίου του Ιδρύματος Χριστίνα Α. Αποστόλου, που ιδρύθηκε στη μνήμη της μητέρας του. Το ίδρυμα έχει ως σκοπό την στήριξη παιδιών και νέων με χρόνιες παθήσεις καθώς και αγαθοεργίες, οι οποίες έχουν στο επίκεντρό τους τα παιδιά.

Είναι μέλος της Μόνιμης Επιτροπής Καρκίνου της Ομοσπονδίας Συνδέσμων Ασθενών Κύπρου.

Είναι ο πρώτος Κύπριος Βουλευτής που εντάχθηκε ως μέλος στο δίκτυο των πολιτικών που στηρίζουν το European Cancer Organisation για την χάραξη πανευρωπαϊκών πολιτικών κατά του καρκίνου.

## Παραπομπές

## Πηγές
*

Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Βουλευτές Λάρνακας
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Σύγχρονος χορός

μικρογραφία|Ένας χορευτής την ώρα της παράστασης
μικρογραφία|Δύο χορευτές
Ο σύγχρονος χορός είναι ένα είδος χορού όπως το μπαλέτο, το τζαζ και προέκυψε ως μία μορφή «επανάστασης» ενάντια στις αυστηρές αρχές του μπαλέτου. Επικεντρώνεται στην προσωπική ερμηνεία του χορευτή και όχι σε βήματα με συγκεκριμένη δομή όπως συμβαίνει στο μπαλέτο. Αν και αρχικά ενημερώθηκε και δανείστηκε από κλασικά, μοντέρνα και τζαζ στιλ, έχει ενσωματώσει στοιχεία από πολλά στυλ χορού. 

## Ιστορία
Κατά τον 20ό αιώνα, τα ερεθίσματα των πολιτισμικών εξελίξεων γέννησαν την τέχνη του σύγχρονου χορού. Η γυναίκα που έθεσε τα θεμέλια του σύγχρονου χορού θεωρείται από πολλούς ότι ήταν η Ισιδώρα Ντάνκαν. Η Ντάνκαν απέρριψε τους κανόνες που επέβαλλε το μπαλέτο στην τεχνική εκτέλεση των βημάτων, στην ενδυμασία και στο στήσιμο των χορευτών, θεωρώντας ότι έρχονταν σε αντίθεση με την ανθρώπινη φύση. Έχοντας αρκετούς υποστηρικτές, ίδρυσε την δική της σχολή χορού στην οποία δίδασκε η ίδια ενθαρρύνοντας τους μαθητές της να χρησιμοποιούν τον χορό ως μέσο έκφρασης και ελευθερίας.

## Διδασκαλία
Η διδασκαλία του σύγχρονου χορού, ο αγωγός της γνώσης αυτής, που μεταφέρεται από σώμα σε σώμα, έχει ως συμμάχους του: τη τεχνική δεξιοτεχνία, τις αφηγηματικές ιστορίες του δασκάλου, τη μουσική και τον αυτοσχεδιασμό. Τέσσερα στοιχεία που λαμβάνουν χώρα σε κάθε μάθημα, μικρή είτε μεγάλη χορογραφία και φυσικά σε μια παράσταση. Με ένα έντονο φιλοσοφικό υπόβαθρο, που βαδίζει γύρω από την ανησυχία της ανθρώπινης ύπαρξης, συντονίζει μία μάζα ανθρώπων σε πολλούς διαφορετικούς ρυθμούς, ήχους, μελωδίες και σιωπές.

## Τεχνική
Οι τεχνικές χορού και οι φιλοσοφίες κίνησης που χρησιμοποιούνται στον σύγχρονο χορό μπορεί να περιλαμβάνουν το σύγχρονο μπαλέτο, τον αυτοσχεδιασμό χορού, τον ερμηνευτικό χορό, το λυρικό χορό, τα μοντέρνα στυλ χορού από τις Ηνωμένες Πολιτείες όπως η τεχνική Γκράχαμ, η τεχνική Humphrey-Weidman και η τεχνική Horton, ο σύγχρονος χορός της Ευρώπης Bartenieff Fundamentals και τεχνική χορού της Ισιδώρας Ντάνκαν. 

## Γνωστοί Χορευτές

### Έλληνες
* Μανώλης Καστρινός
* Φώτης Μεταξόπουλος
* Σάσα Ντάριο 
* Λίντα Άλμα

## Παραπομπές


Κατηγορία:Χορός
Σταύρος Παπαδούρης

Ο **Σταύρος Παπαδούρης** (Λεμεσός, 8 Ιανουαρίου 1974) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Λεμεσού εκλεγμένος με το Κίνημα Οικολόγων-Συνεργασία Πολιτών.

## Βιογραφικά στοιχεία
Ο Σταύρος Παπαδούρης γεννήθηκε στη Λεμεσό το 1974. Σπούδασε Διεύθυνση Ξενοδοχείου με παράλληλες σπουδές στη Διοίκηση Τουριστικών Επαγγελμάτων. Δραστηριοποιείται στον τομέα των ακινήτων και παρέχει συμβουλές προώθησης και διαχείρισης ακινήτων καθώς και υπηρεσίες ψηφιοποίησης εξωτερικών και εσωτερικών χώρων.

## Πολιτική διαδρομή
Συμμετείχε στις αρμόδιες Κοινοβουλευτικές Επιτροπές για θέματα δανειοληπτών και πρώτης κατοικίας και την περίοδο 2019-2021 ήταν μέλος της Παράλληλης Βουλής για την Κοινωνία των Πολιτών.

Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λεμεσού με το Κίνημα Οικολόγων-Συνεργασία Πολιτών για την ΙΒ΄ Κοινοβουλευτική Περίοδο.

## Παραπομπές

## Πηγές
*
*

Κατηγορία:Βουλευτές εκλεγμένοι με το Κίνημα Οικολόγων-Συνεργασία Πολιτών
Κατηγορία:Βουλευτές Λεμεσού
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Αλεξάνδρα Ατταλίδου

Η **Αλεξάνδρα Ατταλίδου** (Κακοπετριά Λευκωσίας, 25 Δεκεμβρίου 1958) είναι Ελληνοκύπρια πολιτικός και στέλεχος του Βολτ Κύπρου. Είναι ανεξάρτητη βουλευτής Λευκωσίας, εκλεγμένη με το Κίνημα Οικολόγων-Συνεργασία Πολιτών από το 2021.

## Βιογραφικά στοιχεία
Η Αλεξάνδρα Ατταλίδου γεννήθηκε στην Κακοπετριά στις 25 Δεκεμβρίου 1958 . Σπούδασε Επικοινωνία και Δημόσιες Σχέσεις και κατέχει μεταπτυχιακό στην Ευρωπαϊκή Διοίκηση (MBA) του Ελεύθερου Πανεπιστήμιου των Βρυξελλών. Επιπρόσθετα, έχει Δίπλωμα Τεχνικής Ανάλυσης των Χρηματαγορών, Δίπλωμα Τουριστικών Σπουδών και Δίπλωμα Ξεναγού. Είναι διαπιστευμένο μέλος (Advanced) της Επιτροπής Κεφαλαιαγοράς Κύπρου.

Διετέλεσε Αντιπρόεδρος της Επιτροπής Δημοσιογραφικής Δεοντολογίας και μέλος του Συμβουλίου του Μεσογειακού Ινστιτούτου Μελετών Κοινωνικού Φύλου. Την περίοδο 2008-2020 διετέλεσε Εκπρόσωπος Τύπου του Γραφείου του Ευρωπαϊκού Κοινοβουλίου στην Κύπρο και την περίοδο 2013-2015 διετέλεσε αναπληρώτρια επικεφαλής.

## Πολιτική διαδρομή
Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λευκωσίας με το Κίνημα Οικολόγων-Συνεργασία Πολιτών για την ΙΒ΄ Κοινοβουλευτική Περίοδο.

Στις 16 Οκτωβρίου 2023 η Ατταλίδου ανακοίνωσε την αποχώρησή της από το Κίνημα Οικολόγων, εκφράζοντας έντονες διαφωνίες με την ηγεσία και τις πολιτικές του κόμματος.

Στις 27 Νοεμβρίου 2023 ανακοίνωσε ότι αποτελούσε πια μέλος του νεοσύστατου κόμματος Βολτ Κύπρου. Στις 3 Δεκεμβρίου του ίδιου έτους εκλέχτηκε ως πρόεδρος του κόμματος, μαζί με τον Χαρίλαο Βελάρη.

## Άλλες δραστηριότητες
Είναι ιδρυτικό μέλος της οργάνωσης *Φίλοι του Ακάμα*. Επιπλέον, διετέλεσε μέλος του κινήματος *Οι Γυναίκες Επιστρέφουν*.

## Παραπομπές

## Πηγές
*
*

Κατηγορία:Βουλευτές εκλεγμένοι με το Κίνημα Οικολόγων-Συνεργασία Πολιτών
Κατηγορία:Βουλευτές Λευκωσίας
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Φράξιμο της διώρυγας του Σουέζ

250px|μικρογραφία|Αεροφωτογραφία

Στις 23 Μαρτίου 2021, περί τις 7:40 τοπική ώρα, το πλοίο εμπορευματοκιβωτίων *Ever Given*, μήκους 400 μέτρων, προσάραξε λόγω ισχυρών ανέμων, με αποτέλεσμα να αποκλείσει πλήρως τη διώρυγα, καθώς στο σημείο εκείνο δεν υπήρχε διπλό κανάλι. Η φραγή κράτησε για έξι ημέρες. 

Όντας μία από τις πιο πολυσύχναστες εμπορικές οδούς στον κόσμο, η φραγή του καναλιού είχε αρνητικό αντίκτυπο στο εμπόριο μεταξύ Ευρώπης και Ασίας και της Μέσης Ανατολής. Στις 28 Μαρτίου, τουλάχιστον 369 πλοία περίμεναν στην ουρά για να περάσουν από το κανάλι. Εκτιμάται ότι στοίχησε περίπου 9.6 δισεκατομμυρίων δολαρίων ΗΠΑ.  Στις 29 Μαρτίου, το Ever Given αποκολλήθηκε εν μέρει και μετακινήθηκε κατά περίπου 80 τοις εκατό προς τη σωστή κατεύθυνση, αν και το τόξο παρέμεινε κολλημένο  έως ότου τελικά το πλοίο αποκολλήθηκε από αιγυπτιακά, ολλανδικά και ιταλικά ρυμουλκά στις 15:05 τοπική ώρα και άρχισε να κινείται. Έγινε έλεγχος για τυχόν ζημίες και και στις 19:00 τοπική ώρα, η Αρχή της Διώρυγας του Σουέζ έδωσε εντολή για την επανεκκίνηση της κυκλοφορίας. 

## Παραπομπές


Κατηγορία:Διώρυγα του Σουέζ
Λίλιμπετ του Σάσσεξ

Η **πριγκίπισσα Λίλιμπετ του Σάσεξ** (αγγλικά: **HRH Princess Lilibet of Sussex ,** γενν. 4 Ιουνίου 2021) είναι το νεότερο παιδί και η μοναχοκόρη του Πρίγκιπα Χάρι, Δούκα του Σάσσεξ και της Μέγκαν Μαρκλ. Είναι το ενδέκατο δισέγγονο της βασίλισσας Ελισάβετ Β΄ του Ηνωμένου Βασιλείου και του Πρίγκιπα Φίλιππου, Δούκα του Εδιμβούργου. Είναι έβδομη στη διαδοχή στο βρετανικό θρόνο.

## Ανακοίνωση
Τον Φεβρουάριο του 2021, ο Δούκας και η Δούκισσα του Σάσσεξ ανακοίνωσαν ότι ανέμεναν το δεύτερο παιδί τους. Τον Μάρτιο του 2021, ανακοίνωσαν ότι το παιδί θα είναι κορίτσι.

## Η Βάπτιση
Η Βάπτιση της μικρής Λίλιμπετ έλαβε χώρα στις 3 Μαρτίου 2023 σε μια ιδιωτική τελετή με 30 άτομα   στο σπίτι του Πρίγκιπα Χάρι, Δούκα του Σάσσεξ και της συζύγου του Μέγκαν, Δούκισσα του Σάσσεξ στην Καλιφόρνια, με ανάδοχο τον ηθοποιό και κωμικό Τάιλερ Πέρι, Ο φίλος του ζευγαριού Όμιντ Σκόμπι δήλωσε ότι κάλεσαν τον Βασιλιά Κάρολο Γ,  την σύζυγο του Καμίλα, όπως και τον Ουίλιαμ, Πρίγκιπα της Ουαλίας και την Κάθριν, Πριγκίπισσα της Ουαλίας αλλά δεν παραβρέθηκαν .Επίσης ήταν η πρώτη φόρα που χρησιμοποιήθηκαν οι Βασιλικοί τίτλοι της Λίλιμπετ και αναφέρθηκε ως "πριγκίπισσα".

## Πρώτα χρόνια
Η Λίλιμπετ γεννήθηκε στο νοσοκομείο Santa Barbara Cottage στη Σάντα Μπάρμπαρα, στις 4 Ιουνίου 2021 στις 11:40 π.μ.. Το όνομα της προέρχεται από την εκ πατρός προγιαγιά της Ελισάβετ Β΄ του Ηνωμένου Βασιλείου και την εκ πατρός γιαγιά της Νταϊάνα, πριγκίπισσα της Ουαλίας.

## Παραπομπές


Κατηγορία:Οίκος Ουίνδσορ
Κατηγορία:Πριγκίπισσες της Αγγλίας
Δήμος Δυτικής Σάμου

μικρογραφία|280x280εσ|Πλατεία Καρλοβασίου
[μικρογραφία|[Νέο Καρλόβασι Σάμου|Νέο Καρλόβασι]]
[μικρογραφία|[Μαραθόκαμπος Σάμου|Μαραθόκαμπος]]
[μικρογραφία|[Λέκα Σάμου|Λέκα]]
[μικρογραφία|Άγιος Αθανάσιος [Υδρούσσα Σάμου|Υδρούσσας]]
[μικρογραφία|[Νεοχώρι Σάμου|Νεοχώρι]]
[μικρογραφία|Ο Δήμος Δυτικής Σάμου, στην [Περιφέρεια Βορείου Αιγαίου.]]
[μικρογραφία|[Δήμος Δυτικής Σάμου#Δημοτική Ενότητα Καρλοβασίου|Δημοτική Ενότητα Καρλοβασίου]]
[μικρογραφία|[Δημοτική Ενότητα Μαραθοκάμπου]]
Ο **Δήμος Δυτικής Σάμου** με έδρα το Νέο Καρλόβασι, είναι Δήμος της Περιφερειακής Ενότητας Σάμου, στην Περιφέρεια Βορείου Αιγαίου και αποτελείται από τη Δημοτική Ενότητα Καρλοβασίου και τη Δημοτική Ενότητα Μαραθοκάμπου. 

## Γενικές πληροφορίες
Η έκταση του Δήμου Δυτικής Σάμου είναι 187,33  τ.χλμ. και ο πληθυσμός 12.241 κάτοικοι, σύμφωνα με την Απογραφή 2021. Ο σημερινός Δήμος δημιουργήθηκε με τη διαίρεση του Δήμου Σάμου, με το Νόμο 4600 του άρθρου 154. Με την νέα διοικητική διαίρεση, ο Δήμος Δυτικής Σάμου αποτελείται από 15 Κοινότητες.

## Διοικητική διαίρεση

### Δήμος Δυτικής Σάμου

### Δημοτική Ενότητα Καρλοβασίου

### Δημοτική Ενότητα Μαραθοκάμπου

## Διοικητικές μεταβολές

## Διατελέσαντες δήμαρχοι

## Εξωτερικοί σύνδεσμοι

* Δήμος Δυτικής Σάμου  (ιστοσελίδα Δήμου Δυτικής Σάμου)

## Παραπομπές



## Χάρτης


Κατηγορία:Δήμοι της Περιφέρειας Βορείου Αιγαίου
Κατηγορία:Δήμος Δυτικής Σάμου
Κατηγορία:Δήμοι της περιφερειακής ενότητας Σάμου
Αδόλφος του Χέλρε

Ο **Αδόλφος** (Γκράβε, 12 Φεβρουαρίου 1438 - Τουρνάι, 27 Ιουνίου 1477) από τον Οίκο του Έχμοντ ήταν δούκας του Χέλρε και κόμης του Ζούτφεν από το 1465–1471 και το 1477.

## Βιογραφία
Ο Αδόλφος ήταν ο μόνος γιος του Άρνολντ δούκα των Χέλρε και της Αικατερίνης των Λα Μαρκ, κόρης του Αδόλφου Α΄ δούκα της Κλέβης.  

Στη μάχη της διαδοχής για το Χέλρε, φυλάκισε το 1465 τον πατέρα του και έγινε δούκας με την υποστήριξη του Φιλίππου Γ΄ δούκα της Βουργουνδίας, ο οποίος τον έκανε επίσης ιππότη στο Τάγμα του Χρυσόμαλλου Δέρατος.  Το 1468 κέρδισε τη μάχη του Στρέλεν εναντίον της Κλέβης,  αλλά ο Κάρολος δούκας της Βουργουνδίας επανέφερε τον πατέρα του, τον Άρνολντ, και ο Aδόλφος φυλακίστηκε στο Εσντέν. 

Μετά το τέλος του Καρόλου το 1477, ο Aδόλφος απελευθερώθηκε από τους Φλαμανδούς. Απεβίωσε την ίδια χρονιά επικεφαλής ενός Φλαμανδικού στρατού, που πολιορκούσε τα Τουρναί, αφού η Συνέλευση των ευγενών του Χέλρε τον αναγνώρισαν ως δούκα.  Το σώμα του τάφηκε στον καθεδρικό ναό του Τουρναί.

δεξιά|μικρογραφία|131x131εσ|Ο θυρεός του δούκα του Χέλρε.

## Οικογένεια
Νυμφεύτηκε την Αικατερίνη των Βουρόνων (1440–1469),  κόρη του Καρόλου Α΄ δούκα του Μπουρμπόν το 1463. Είχαν δίδυμα παιδιά:
* Φιλίππη (1467-1547),  παντρεύτηκε το 1485 τον Ρενέ Β΄ δούκα της Λωρραίνης (1451-1508).
* Κάρολος Β΄ (1467-1538),  δούκας του Χέλρε.

## Βιβλιογραφικές αναφορές


## Πηγές
* 
* 

Κατηγορία:Ιππότες του Τάγματος του Χρυσόμαλλου Δέρατος
Κατηγορία:Οίκος του Έχμοντ
Κλιματική ευαισθησία

[μικρογραφία|330x330εσ|Διάγραμμα των παραγόντων που επηρεάζουν την κλιματική ευαισθησία. Μετά από την αύξηση των επιπέδων του διοξειδίου του άνθρακα, υπάρχει μια αρχική θέρμανση. Αυτή η θέρμανση ενισχύεται από την καθαρή επίπτωση των ανατροφοδοτήσεων. Οι [Θετική ανατροφοδότηση|αυτοενισχυόμενες ανατροφοδοτήσεις περιλαμβάνουν την τήξη των παγετώνων που απορροφούν το φως του ηλίου, και ένα μεγαλύτερο επίπεδο εξάτμισης που αυξάνει το μέσο επίπεδο του ατμοσφαιρικού υδρατμού, ενός αερίου του θερμοκηπίου. ]]
Η **κλιματική ευαισθησία** είναι το μέτρο για το πόσο το κλίμα της Γης θα ψυχρανθεί ή θα θερμανθεί μετά από μια αλλαγή στο κλιματικό σύστημα, όπως π.χ., πόσο θα θερμανθεί μετά από ένα διπλασιασμό των συγκεντρώσεων του διοξειδίου του άνθρακα. Με τεχνικούς όρους, η κλιματική ευαισθησία είναι η μέση αλλαγή στην θερμοκρασία της επιφάνειας της γης ως απάντηση για τις αλλαγές στην ακτινοβολία πίεσης, η διαφορά μεταξύ της εισερχόμενης και εξερχόμενης ενέργειας στην Γη. Η κλιματική ευαισθησία είναι σημαντικό πεδίο της κλιματολογίας, και μια περιοχή έμφασης για τους κλιματολόγους, οι οποίοι θέλουν να καταλάβουν τα αίτια της ανθρωπογενούς κλιματικής αλλαγής.

Η επιφάνεια της Γης θερμαίνεται ως μια άμεση συνέπεια της αύξησης της συγκέντρωσης του διοξειδίου του άνθρακα, καθώς και λόγω της αύξησης της συγκέντρωσης άλλων αερίων του θερμοκηπίου όπως το οξείδιο του αζώτου και το μεθάνιο. Οι αυξανόμενες θερμοκρασίες έχουν δευτερεύουσες επιπτώσεις στο κλιματικό σύστημα, όπως η αύξηση στον ατμοσφαιρικό υδρατμό, ένα αέριο του θερμοκηπίου. Αλλά επειδή οι επιστήμονες δεν ξέρουν πόσο δυνατές είναι αυτές οι κλιματικές ανατροφοδοτήσεις είναι δύσκολο να προβλεφθεί ακριβώς η ποσότητα θέρμανσης που θα προκύψει από μια ορισμένη αύξηση στην αύξηση των συγκεντρώσεων των αερίων του θερμοκηπίου. Εάν η κλιματική ευαισθησία φτάσει στα υψηλά επίπεδα των εκτιμήσεων, ο στόχος της συμφωνίας του Παρισιού για περιορισμό της υπερθέρμανσης του πλανήτη εντός των 2 βαθμών Κελσίου μπορεί να αντιμετωπίσει δυσκολίες στην επίτευξη του.

Οι δύο κύριοι τύποι της κλιματικής ευαισθησίας είναι η πιο βραχυπρόθεσμη "παροδική κλιματική απάντηση", η αύξηση στην παγκόσμια μέση θερμοκρασία η οποία πρόκειται να έχει συμβεί σε μια περίοδο όπου οι ατμοσφαιρικές συγκεντρώσεις του διοξειδίου του άνθρακα έχουν διπλασιαστεί, αλλά και η "κλιματική ευαισθησία της ισορροπίας", την υψηλότερη μακροπρόθεσμη άνοδο στην παγκόσμια μέση θερμοκρασία που πρόκειται να συμβεί αφού οι επιπτώσεις μιας διπλασιασμένης συγκέντρωσης του διοξειδίου του άνθρακα έχουν πια σταθεροποιηθεί. Τυπικά η κλιματική ευαισθησία εκτιμάται με τρεις τρόπους: με τις άμεσες παρατηρήσεις της θερμοκρασίας και των επιπέδων των αερίων του θερμοκηπίου στην βιομηχανική εποχή, την χρήση εμμέσως εκτιμημένης θερμοκρασίας και άλλων μετρήσεων από το πιο μακρινό παρελθόν της Γης και εκτιμώντας τις διάφορες πλευρές του κλιματικού συστήματος με υπολογιστές. 

## Παραπομπές

Κατηγορία:Κλιματική αλλαγή
Δέκτης

μικρογραφία|211x211px|Επικοινωνία - Διάλογος**Δέκτης** ονομάζεται ένα άτομο ή μια συσκευή που προσλαμβάνει και κατανοεί ή επεξεργάζεται ένα γλωσσικό ή άλλου είδους μήνυμα. Η ύπαρξη ενός ή περισσότερου δεκτών αποτελεί ένα από τα θεμελιώδη συστατικά της επικοινωνίας.

** που οφείλονται στον δέκτη:**

# Η επιλεκτική ακρόαση 
# Η έλλειψη ενδιαφέροντος για το μήνυμα του πομπού
# Η βιαστική εξαγωγή συμπερασμάτων πριν να ολοκληρώσει το μήνυμά του ο πομπός.
# Η γνώμη που έχει ο δέκτης για τον πομπό.
# Φυσικά, νοητικά, συναισθηματικά εμπόδια

## [[Γλώσσα]]
Ο δέκτης (ή αλλιώς ο επικοινωνητής) αποτελεί έναν διακριτό ρόλο στην επικοινωνία. Αυτός ο ρόλος δεν ανήκει μόνο σε ένα άτομο, δεν είναι μοναδικός ρόλος ενός υποκειμένου, παρόλο που κάποια άτομα διαθέτουν ιδιαίτερο  ευφράδειας. Μάλιστα, για την καλύτερη επίτευξη επικοινωνίας κρίνεται αναγκαία η εναλλαγή των ρόλων πομπού και δέκτη, αν και συχνά υπάρχουν καταναγκασμοί λόγω κοινωνικών προκαταλήψεων.

Συνεπώς, δέκτης, στην προκειμένη , είναι αυτός ο οποίος λαμβάνει το μήνυμα του πομπού και καλείται να δώσει απάντηση.

Αφού, ο πομπός μεταδώσει το μήνυμα που θέλει στον δέκτη, εκείνος το ερμηνεύει αναλόγως τις αντιλήψεις του και στη συνέχεια, αντιδρά σε αυτό.

## Μήνυμα
Κάθε διαδικασία επικοινωνίας στηρίζεται: στον πομπό , στο μήνυμα, στο μέσο μετάδοσης του μηνύματος και στον δέκτη.

Το μήνυμα ενυπάρχει σε κάθε επικοινωνιακή ενέργεια. Αυτό αποτελεί το  της επικοινωνίας, η οποία είναι το πιο  και ανυψωτικό επίτευγμα των ανθρώπων.

Οι περισσότεροι άνθρωποι ξοδεύουν έως και το 70 τοις εκατό των ωρών που είναι ξύπνιοι ασχολούμενοι με κάποια μορφή επικοινωνίας.

Ο πιο σπουδαίος στόχος για να έχουμε μια **αποτελεσματική [[επικοινωνία]]** είναι:

Η ικανότητα να ακούμε προσεκτικά τους άλλους, δηλώνοντας ξεκάθαρα ότι αντιλαμβανόμαστε το νόημα του ΄΄μηνύματος΄΄ που μας δίνεται, καθώς και τα συναισθήματα που το συνοδεύουν.

***"Το άτομο και η κοινωνία σχηματίζουν μια άτμητη εναλλασσόμενη σχέση αλληλεπίδρασης"***

## Παραπομπές


Κατηγορία:Επικοινωνία
Κάρολος Β΄ του Χέλρε

Ο **Κάρολος Β΄ ** (9 Νοεμβρίου 1467 - 30 Ιουνίου 1538) ήταν μέλος της Οίκου του Έχμοντ, ο οποίος κυβερνούσε ως δούκας των Χέλρε και κόμης του Ζούτφεν από το 1492 μέχρι το τέλος του. Ήταν ο γιος του Aδόλφου δούκα του Χέλρε και κόμη του Ζούτφεν. και της Αικατερίνης των Βουρβόνων, κόρης του Καρόλου Α΄ δούκα του Μπουρμπόν . Είχε πρωταγωνιστικό ρόλο στην εξέγερση των αγροτών στη Φρισία και στους πολέμους του Χέλρε.

## Βιογραφία
Γεννήθηκε είτε στο Άρνεμ   ή στο Γκράβε της Ολλανδίας και μεγάλωσε στην Αυλή της Βουργουνδίας του Καρόλου του *Τολμηρού*, ο οποίος είχε αγοράσει το δουκάτο του Χέλρε από τον Aδόλφο το 1473. Πολέμησε σε πολλές μάχες ενάντια στα στρατεύματα του Καρόλου Η΄ της Γαλλίας, έως ότου συνελήφθη στη μάχη του Μπετύν το 1487.

Ο Μαξιμιλιανός της Γερμανίας κατόρθωσε στη συνέχεια να αποκτήσει τη Βουργουνδία για τους Αψβούργους με γάμο. Το 1492 οι πολίτες του Χέλρε, απογοητευμένοι από την εξουσία του Mαξιμιλιανού, πλήρωσαν τα λύτρα του Καρόλου και τον αναγνώρισαν ως δούκα τους, καθώς τότε ήταν επίτροπος η θεία του Αικατερίνη.  Ο Κάρολος υποστηρίχθηκε από τον Γάλλο βασιλιά, αλλά το 1505 το Χέλρε ανακτήθηκε από τον γιο του Μαξιμιλιανού Φίλιππο Α΄ τον *Ωραίο*. Ο Κάρολος έπρεπε να συνοδεύσει τον Φίλιππο Α΄ στην Ισπανία, για να παραστεί στη στέψη του Φίλιππου Α΄ ως βασιλιά της Καστίλης, αλλά στην Αμβέρσα ο Κάρολος κατάφερε να δραπετεύσει. Λίγο αργότερα ο Φίλιππος Α΄ απεβίωσε στην Ισπανία και μέχρι τον Ιούλιο του 1513 ο Κάρολος είχε ανακτήσει τον έλεγχο ολόκληρου του Χέλρε. Στη διένεξή του με τους Αψβούργους, ο Κάρολος έγινε επίσης σημαντικός παίκτης στο παρασκήνιο της εξέγερσης των αγροτών της Φρισίας και στην αρχή υποστήριξε οικονομικά τον αρχηγό των ανταρτών Πίερ Γκέρλοφς Ντόνια. Όταν οι παλίρροιες στράφηκαν εναντίον των ανταρτών, ο Κάρολος σταμάτησε την υποστήριξή του και άλλαξε συμμαχία μαζί με τον στρατιωτικό διοικητή του Μάαρτεν φαν Ρόσουμ. Στη Συνθήκη του Χόρινχεμ (1528), ο Κάρολος Ε΄ της Γερμανίας, γιος του Φιλίππου Α΄ της Καστίλης, πρότεινε να αναγνωρίσει τον Κάρολο των Έχμοντ ως δούκα του Χέλρε, υπό την προϋπόθεση ότι ο Κάρολος Ε΄ θα κληρονομήσει το δουκάτο, εάν ο δούκας αποβιώσει άτεκνος. Ο δούκας, ο οποίος τότε δεν είχε παιδιά, καθυστέρησε να υπογράψει τη συνθήκη. Ακολούθησε μία άλλη μάχη, μετά την οποία το επίμαχο απόσπασμα αφαιρέθηκε από τη συνθήκη. Επιτέλους το 1536 υπήρξε ειρήνη μεταξύ Χέλρε και Βουργουνδίας με τη Συνθήκη του Γκράβε.

Ο Κάρολος απεβίωσε στο Άρνεμ και τάφηκε στην εκκλησία του Αγίου Ευσέβιου εκεί.  Η μόνη (δίδυμη) αδερφή του, η Φίλιππη (1467–1547), επέζησε και απεβίωσε κατά τη διάρκεια της βασιλείας του εγγονού της, του Κάρολου Γ΄ δούκα της Λωρραίνης (1543–1608).

## Οικογένεια
Το 1519 ο Κάρολος νυμφεύτηκε τη νεαρή Ελισάβετ των Γουέλφων (1449-1572), κόρ του Ερρίκου Α΄ δούκα του Μπράουνσβαϊγκ-Λύνεμπουργκ. Ο γάμος παρέμεινε άτεκνος. Ο Κάρολος όμως έκανε πολλά νόθα παιδιά.


Wapen_van_Egmont.svg|Οικόσημο
Graf Karel van Gelre vanuit het zuiden - Arnhem - 20024757 - RCE.jpg|Τάφος


## Βιβλιογραφικές αναφορές


 
Κατηγορία:Ολλανδοί ευγενείς
Κατηγορία:Οίκος του Έχμοντ
Ιωάννης Γ΄ του Έχμοντ

Ο **Ιωάννης Γ΄**, ολλανδ.: Jan III van Egmont (ή Egmond) (Χάτεμ, 3 Απριλίου 1438 - Έχμοντ, 21 Αυγούστου 1516) από τον Οίκο του Έχμοντ ήταν ο 1ος κόμης του Έχμοντ, κύριος του Μπάερ, Λάτουμ, Χόοχβουντε, Άαρστβουντε, Πούρμερεντ, Πούρμελαντ και Ίλπενταμ, και κυβερνήτης (stadtholder) της Ολλανδίας, Zηλανδίας και Δυτικού Φρήσλαντ.

## Βιογραφία
Ήταν ο πρωτότοκος γιος του Γουλιέλμου Δ΄ κόμη του Έχμοντ και της Βάλπουργκα του Μέους, κυρίας του Μπάερ & Λάτουμ, κόρης του Φρειδερίκου Ε΄ κόμη του Μόερς.

Όπως και ο πατέρας του, υποστήριξε τη φιλο-Βουργουνδική μερίδα στη μάχη για τον έλεγχο του Χέλρε.

Το 1465 έκανε προσκυνηματικό ταξίδι στους Αγίους Τόπους, όπου έγινε δεκτός στους Ιππότες του Αγίου Τάφου.

Όταν ο Κάρολος δούκας της Βουργουνδίας ήρθε στην εξουσία στο Χέλρε, ο Ιωάννης Γ΄ έγινε βάιλος του δυτικού Φρήσλαντ και κυβερνήτης του Άρνεμ το 1474.

Για τον ρόλο του στους πολέμους των Χόοκ και Κοντ, ο Mαξιμιλιανός Α΄ αρχιδούκας της Αυστρίας τον έκανε κυβερνήτη (stadtholder) της Ολλανδίας, Zηλανδίας και Δυτικού Φρήσλαντ το 1483, ένα αξίωμα που το κράτησε μέχρι το 1515. Έγινε επίσης ιππότης του Τάγματος του Χρυσόμαλλου Δέρατος.

Το 1491 βρέθηκε αντιμέτωπος με την εξέγερση του ψωμιού και του τυριού, μία λαϊκή εξέγερση στο Δυτική Φρήσλαντ, την οποία συνέτριψε με την υποστήριξη του Aλβέρτου Γ΄ δούκα της Σαξονίας.

Ορισμένα πορτρέτα του Ιωάννη κόμη του Έχμοντ φυλάσσονται στο Ρέικσμουζεουμ του Άμστερνταμ και το Κεντρικό Μουσείο της Ουτρέχτης. Ένα δίπτυχο, ζωγραφισμένο από τον διδάσκαλο του Άλκμααρ, φυλάσσεται στο Μητροπολιτικό Μουσείο Τέχνης της Νέας Υόρκης.

μικρογραφία|132x132εσ|Ο θυρεός του κόμη του Έχμοντ.

## Οικογένεια
Νυμφεύτηκε το 1484 με τη Μαγδαληνή του Βέρντενμπουργκ, εξαδέλφη του Μαξιμιλιανού Α΄ αρχιδούκα της Αυστρίας, και απέκτησε 10 παιδιά, μεταξύ των οποίων:

* Βάλπουργκα (1490–1529), πρώτη σύζυγος του Γουλιέλμου Α΄ κόμη του Νάσσαου-Νίλενμπουργκ.
* Ιωάννης Δ΄ (1499–1528), κόμης του Έχμοντ.
* Γεώργιος (π. 1504 - 1559), επίσκοπος της Ουτρέχτης.

## Βιβλιογραφικές αναφορές


Κατηγορία:Ιππότες του Τάγματος του Χρυσόμαλλου Δέρατος
Κατηγορία:Ολλανδοί ευγενείς
Κατηγορία:Οίκος του Έχμοντ
Φρειδερίκος του Έχμοντ

Ο **Φρειδερίκος** ολλανδ.: Frederik van Egmont, graaf van Buren en Leerdam (π. 1440-1521) από τον Οίκο του Έχμοντ ήταν κόμης του Μπούρεν και Λέερνταμ, κύριος του Άισελσταϊν και σύμβουλος του Καρόλου δούκα της Βουργουνδίας και Mαξιμιλιανού Α΄ της Γερμανίας.

## Βιογραφία
Ο Φρειδερίκος ήταν ο δεύτερος γιος του Γουλιέλμου Β΄ κόμη του Έχμοντ και της Βάλπουργκα του Μέουρς, κυρίας του Μπάερ & Λάτουμ, κόρης του Φρειδερίκου Δ΄ κόμη του Μόερς.

Μαζί με τα αδέλφια του συμμετείχε στην εκστρατεία του πατέρα του στο δουκάτο του Χέλρε. Όταν η Βουργουνδία κατέκτησε το δουκάτο, ο Φρειδερίκος έλαβε κάποια σημαντικά αξιώματα εκεί. Το 1480 υποστήριξε τις πολιτικές του Mαξιμιλιανού Α΄ αρχιδούκα της Αυστρίας. Ήταν παρών στη στέψη του Μαξιμιλιανού Α΄ ως βασιλιά της Γερμανίας το 1486 και το 1488 ηγήθηκε στρατού ενάντια στην πόλη Μπρυζ, που κρατούσε όμηρο τον Μαξιμιλιανό Α΄.

Το 1492 ο Mαξιμιλιανός Α΄ του έδωσε τους τίτλους του *κόμη του Μπούρεν* και *κόμη του Λέερνταμ*. Το 1499 ορκίστηκε μέλος της Λαμπρότατης Αδελφότητας της Κυρίας Ημών στο 'ς-Χέρτοχενμπος.

## Οικογένεια
Το 1464 νυμφεύτηκε την Αλέιντα του Κούλεμποργκ, κυρία του Σιντ-Μάαρτενσνταϊκ (απεβ. 1471) και είχε τέκνα:
* Φλόρις 1470-1539, κόμης του Μπούρεν και Λέερνταμ, κύριος του Άισελσταϊν.
* Βέμερ (απεβ. νέος).

Το 1502 ο Φρειδερίκος έκανε δεύτερο γάμο, με τη Βάλπουργκ του Mάντερσαϊντ (απεβ. 1527).

Είχε επίσης πολλά μη νόμιμα παιδιά: 
* (νόθος) Χριστόφορος, βάιλος του Σιντ Μάαρτενσνταϊκ και Σέρπενισε (άκμασε 1500-05).
* (νόθος) Βίλεμ.
* (νόθη) Αικατερίνη, παντρεύτηκε τον  Λόντεβαϊκ φαν Πράετ φαν Μέρκερκεν το 1497.

## Βιβλιογραφικές αναφορές


 
Κατηγορία:Ολλανδοί ευγενείς
Κατηγορία:Οίκος του Έχμοντ
Ιωάννης Δ΄ του Έχμοντ

Ο **Ιωάννης Δ΄**, ολλανδ: Jan IV van Egmond (1499, Έχμοντ ααν ντεν Χόεφ - Απρίλιος 1528, κοντά στη Φερράρα) από τον Οίκο του Έχμοντ ήταν ο 2ος κόμης του Έχμοντ, κύριος του Χόοχβουντ, Άαρτσβουντ και Μπάερ και ο 10ος κύριος του Πούρμερεντ, Πούρμερλαντ και Ίλπενταμ. Η εκτέλεση του γιου του Λάμορααλ έγινε αφορμή Επανάστασης και Ανεξαρτησίας των Κάτω Χωρών.

## Βιογραφία
Ήταν ο μεγαλύτερος γιος του Ιωάννη Γ΄ κόμη του Έχμοντ και της Μαγδαληνής του Βέρντενμπουργκ. Το 1516 διαδέχτηκε τον πατέρα του ως κόμης του Έχμοντ και έγινε ιππότης στο Τάγματος του Χρυσόμαλλου Δέρατος. Ο Κάρολος Ε΄ της Γερμανίας τον έκανε το 1527 επικεφαλής του ελαφρού πεζικού στη Νάπολη και το Μιλάνο. Έναν χρόνο αργότερα, ο Ιωάννης απεβίωσε κοντά στη Φερράρα, σε ηλικία 29 ετών.

μικρογραφία|132x132εσ|Ο θυρεός του κόμη του Έχμοντ.

## Οικογένεια
Νυμφεύτηκε το 1516 στις Βρυξέλλες με τη Φρανσουάζ του Οίκου του Λουξεμβούργου (1495-1557), κόρη του Ιακώβου Β΄ κυρίου του Φιέν και είχε παιδιά:
* Μαργαρίτα (1517 - 10 Μαρτίου 1554, Μπαρ-λε-Ντυκ), παντρεύτηκε τον Νικόλαο του Οίκου της Λωρραίνης δούκα του Mερκέρ (1524–1577).
** Λουίζα 1553-1601, παντρεύτηκε τον Ερρίκο Γ΄ της Γαλλίας & Πολωνίας.
* Κάρολος (απεβ. στην Καρθαγένη στις 7 Δεκεμβρίου 1541, αφού αρρώστησε κατά τη διάρκεια της αποτυχημένης εκστρατείας της Αλγερίας), 3ος κόμης του Έχμοντ.
* Λάμορααλ (1522–1568), 4ος κόμης του Έχμοντ. Η εκτέλεσή του έγινε αφορμή της Επανάστασης (και Ανεξαρτησίας) των Κάτω Χωρών.

## Παραπομπές σe πηγές


Κατηγορία:Ιππότες του Τάγματος του Χρυσόμαλλου Δέρατος
Κατηγορία:Ολλανδοί ευγενείς
Κατηγορία:Οίκος του Έχμοντ